ПРОТОКОЛ № 36
от заседанието на Комисия по правни въпроси 
на Висшия съдебен съвет, проведено на 17 ноември 2014 г.

Днес, 17 ноември 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА 									НЕЗАБРАВКА СТОЕВА 
												
На заседанието присъства експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
	- Писмо от председателя на Народното събрание с приложени решения за приемане на Доклада за прилагането на закона и за дейността на съдилищата през 2013 г. и Доклада за прилагането на закона и за дейността на административните съдилища през 2013 г., ведно със становища на Временната комисия по правни въпроси, съдържащи констатации и препоръки по тях.

Д Н Е В Е Н   Р Е Д:
1. ОТНОСНО: Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, изпратена с решение на КПУКИВИВСС от 03.11.2014 г. за становища.
КОМИСИЯТА ПО ПРАВНИ ВЪПРОСИ
Р Е Ш И:

1.1. Проектът на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища да бъде разгледан и обсъден на съвместно заседание с КПУКИВИВСС на 24.11.2014 г. от 13.30 часа.

2. ОТНОСНО: Становища от Комисия „Бюджет и финанси” и Административен съд гр. Габрово по проекта на Актуализирана стратегия за продължаване на реформата в съдебната система.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на директора на дирекция „Правна” изготвяне на обобщаващ материал по постъпилите становища по проекта на Актуализирана стратегия за продължаване на реформата в съдебната система.

3. ОТНОСНО: Правилник за изменение и допълнение на Правилника за администрацията в съдилищата и решение на Комисия „Професионална квалификация, информационни технологии и статистика” от 30.09.2014 г. във връзка със заявленията за достъп до обществена информация.

КОМИСИЯТА ПО ПРАВНИ ВЪПРОСИ
Р Е Ш И:

3.1. С оглед проведения дебат и наведените доводи, отлага разглеждането за следващо заседание на комисията.

4. ОТНОСНО: Писмо от главния секретар на ВСС относно необходимост от изменения във Вътрешните правила за достъп до обществена информация във ВСС /приети с решение на ВСС по протокол № 29/18.07.2013 г./.

КОМИСИЯТА ПО ПРАВНИ ВЪПРОСИ
Р Е Ш И:
4.1. ОТЛАГА разглеждането на т. 4 за следващо заседание на комисията, за запознаване.
4.2. Кани Главния секретар на ВСС на заседание на Комисията на 24.11.2014 г. от 15.00 ч. за разясняване на идеите заложени в предложението за изменения във Вътрешните правила за достъп до обществена информация във ВСС.

5. ОТНОСНО: Писмо от председателя на Временната комисия по правни въпроси към 43-тото Народно събрание относно Законопроект за изменение и допълнение на Закона за съдебната власт, за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОТЛАГА разглеждането на т. 5 за следващо заседание за изграждане на окончателно становище на комисията.

6. ОТНОСНО: Запитване от председателя на Софийски окръжен съд относно възстановяване на сума за облекло.
КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение решението на Комисия „Бюджет и финанси” от 22.10.2014 г. и запитването от председателя на Софийски окръжен съд относно възстановяване на сума за облекло.

7. ОТНОСНО: Решение № 418/03.11.2014 г. на Комисия за защита от дискриминация по преписка № 129/2013 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. След влизане в сила на решението на Комисията за защита от дискриминация, КПВ ще изпрати препоръки към Министерство на правосъдието.

ДОПЪЛНИТЕЛНИ ТОЧКИ:

8. ОТНОСНО: Писмо от председателя на Народното събрание с приложени решения за приемане на Доклада за прилагането на закона и за дейността на съдилищата през 2013 г. и Доклада за прилагането на закона и за дейността на административните съдилища през 2013 г., ведно със становища на Временната комисия по правни въпроси, съдържащи констатации и препоръки по тях.

КОМИСИЯТА ПО ПРАВНИ ВЪПРОСИ
Р Е Ш И:

8.1. Предлага на Висшия съдебен съвет да приеме за сведение:
8.1.1. Решение на Народното събрание от 12.11.2014 г. за приемане на Доклада за прилагането на закона и за дейността на съдилищата през 2013 г.; 
8.1.2. Решение на Народното събрание от 12.11.2014 г. за приемане на Доклада за прилагането на закона и за дейността на административните съдилища през 2013 г.;
8.1.3. Становище на Временната комисия по правни въпроси № 453-62-2/11.11.2014 г., съдържащо констатации и препоръки по Доклада за прилагането на закона и за дейността на съдилищата през 2013 г.;
8.1.4. Становище на Временната комисия по правни въпроси № 453-62-3/11.11.2014 г., съдържащо констатации и препоръки по Доклада за прилагането на закона и за дейността на административните съдилища през 2013 г.
	8.2. Препис от решението по т. 8.1.1. и становището по т. 8.1.3. да се изпрати на председателя на Върховния касационен съд.
8.3. Препис от решението по т. 8.1.2. и становището по т. 8.1.4. да се изпрати на председателя на Върховния административен съд.
	8.4. Точката да бъде включена в дневен ред за заседанието на ВСС на 27.11.2014 г.

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               М. Георгиева